**ԹԱԼԻՆ ՀԱՄԱՅՆՔԻ ՂԵԿԱՎԱՐ ՍԱՐԳԻՍ ԱՐԱՄՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԹԱԼԻՆ ՔԱՂԱՔԻ ՕՐՎԱ ԱՌԹԻՎ**

**17.07.2021թ.**

Հարգելի՛ թալինցիներ.

Ինչպես գիտեք, Թալին համայնքի ավագանու 2019 թվականի սեպտեմբերի 13-ի որոշման, ամեն տարի հուլիս ամսի երրորդ շաբաթ օրը նշելու ենք Թալին քաղաքի օրը։ Այսօր՝ հուլիսի 17-ին, քաղաքի օրվա կապակցությամբ շնորհավորում եմ բոլորիս։

Թալինը մեր և մեր նախնիների բնօրրանն է։ Տարիների ընթացքում թալինցին միշտ առանձնացել է իր կենցաղով, հետաքրքիր սովորույթներով ու կոլորիտով։ Մեր համար շատ կարևոր է, որ մեր բնակավայրի համն ու հոտը, բարբառը, ավանդույթները երբեք չկորչեն, որ թալինցին ապրի արժանապատիվ կյանքով, հայրենի համայնքը շենացնելով։

Սիրելի համաերկրացիներ, որտեղ էլ ապրեք, թե՛ սփյուռքում, թե՛ հայրենիքում, միշտ հիշեք, մենք մեկ ընտանիք ենք, սերված նույն հողից ու ջրից, միշտ լինենք միակամ, նպաստենք Թալին համայքնի զարգացմանը, սատարենք մեր ժողովրդին ամենադժվար և անելանելի իրավիճակներում։ Համոզված եմ, որ բոլորս միասին կկատարենք կարելին և հնարավորը, որ Թալինը միշտ ապրի իր ժողովրդով, իր պատմական անցյալով ու ներկայիս սերունդներով։

Քաղաքի օրվա առթիվ սիրով ու երախտագիտությամբ շնորհավորանքներս հղում եմ համայնքի բնակիչներին, համասփյուռ թալինցիներին, բոլորին, նրանց, ում համար Թալինը հարազատ է։Հարգելի թալինցիներ, որտեղ էլ լինեք՝ ապրեք Թալինով և ապրեցրեք Թալինը ձեզանով։

Հարազատ իմ քաղաք, մեր պապերի ու գալիք սերունդների հյուընկալ հանգրվան, համայն Թալինցու քաղաք Թալին,

***ՏՈՆԴ ՇՆՈՐՀԱՎՈ՛Ր***։

Շնորհավորանքներով

Թալին համայնքի ղեկավար՝

Սարգիս Արամյան